**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

Pe rolul Parchetului de pe lângă Judecătoria Vînju Mare s-a constituit un dosar penal având ca obiect incidentul petrecut la data de 9.08.2011, între mai multe persoane, pe raza localităţii Dănceu, judeţul Mehedinţi.

Din datele cauzei a rezultat că, organele de poliţie ale Postului de Poliţie Jiana au fost sesizate despre faptul că, pe raza localităţii Dănceu  a avut loc o altercaţie în spaţiul public, în seara zilei de 9.08.2011 între ŢIPAR OLIVER şi L.D.

Astfel, din primele cercetări a rezultat că, Ţipar Oliver se afla la volanul autoturismului său şi a observat-o pe stradă pe numitul, L.D. Aceasta se deplasa pe jos, însoţit de numita Ţ.A. Datorită faptului că, Ţipar Oliver este tatăl numitei Ţ.A şi este nemulţumit de relaţia de concubinaj dintre aceasta şi L.D, la vederea celor doi, a oprit autoturismul, a purtat o discuţie cu aceştia, iar la plecare a lovit cu autoturismul pe numitul L.D. după care şi-a continuat deplasarea la volanul autoturismului său. În cursul aceleiaşi seri, Ţipar Oliver s-a angrenat alături de numitul L.D într-un alt conflict împreună cu alte persoane.

          În cauză, cercetările sunt continuate sub aspectul infracţiunilor de vătămare corporală din culpă şi părăsirea locului accidentului şi pentru lămurirea tuturor împrejurărilor de fapt şi stabilirii răspunderii judiciare.